# Die Schedelsche Weltchronik (deutsch):150

| 149 <<<Vorheriges Blatt | Die Schedelsche Weltchronik Blatt CL | Nächstes Blatt>>> 151 |
| unkorrigiert | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. |

## verso:

Das sechst alter
Diser zeit hat ein iud das pild eins crucifix gestochen dz dz plu$^o$t miltigclich herausz flosze vnn den iuden besprenget also dz man des iuden fu$^o$szstapffen plu$^o$tig spu$^o$ret. die cristen die das sahen volgten dem gespor der plu$^o$tigen fu$^o$sztritt nach bis sie zu dem plu$^o$tfu$^o$szigen pild komen. als sie das funden do verstaynten sie den iuden.
In dem sechsten iar des kaisers mauricij was ein so$^e$lche wasser gu$^e$sz das man maynet dz die syntfluss noe vernewet wer. dann dise syntfluss was in der venediger. foriaul oder andern gegenten welschs lands also das sich die weg vnd straszen verluren. acker. wysen. do$^e$rffer vnnd ander menschliche wonung zu seegru$^o$ben warden vnd vil menschen vnn vih verdu$^o$rben vnd ertrancken. Der fluss der etsch lieff deszmals also ausz das in sant Zenonis des martrers kirchen auszerhalb der mawrn der statt Bernn oder Verona gelegen das wasser bis zu den o$^e$bern fenster raichet. vnd solche wassergu$^e$sz beschahe amm.xvij.tag des monats octobris. Aber es warn solch hagel. thonr vnnd plytze die kawm zu sumder zeit geschehen mu$^o$gen. So was auch die Tyber zu rom also grosz das das wasser dauon vber die mawrn hynein flisze vnd viel o$^e$rtter darinn beschwemmet. do schwumme auch ein wundergroszer drack mit vil schlangen in dem rechten wasser gang vnnd furt des fluss der Tyber durch die statt ausz bis in das meer ab. Nach disen dingen kom alzpald ein schwere pestilentz. also das von unerschetzlichen menig gar wenig menschen vber bliben. Dise pestilentz beru$^e$ret erstlich Pelagium den babst. nach desselben hynfart strecket sie sich ausz in das volck. In diser betru$^e$bnus wardt der heillig Gregorius zu babst erwelet. der ordn et ein letaney in sybnerlay form. dieweil man der eine hielt do starben.lxxx.menschen darundter. In solcher procesz warnn von san Gregorio syben cho$^e$r geordnet. In den ersten warn alle pfafheit in dem andern alle ebbt mit iren mu$^e$nchen. In dem dritten alle abbtissin mit ire versamlungen. In dem vierden alle iunge kinder. In dem fu$^e$nften alle layen. In dem sechsten alle wittiben. In dem sybenden alle eeweyber.
Augustinus Miletus vnd Iohannes vnnd ettliche andere closterlewt bewerts vnd erbers lebens warden diser zeit durch Gregorium den babst in engelland geschickt. von den die englischen erstlich die lere vnszers glawbens gentzlich empfangen. vnd bey denselben englischen dise heillige mann selige ende genomen haben.
Der vngeneet rock vnsers herrn Ihesu christi von der heilligen iunckfrawen maria gemacht. der einem ausz den rittern zu tayl wardt. In diser zeit nit verr von iherusalem in der statt Zaphat in einer mamorstaynin archen von Greogorio dem antiocenischen. Thoma dem Iherusalemischen vnd Iohanne dem constantinopolitanischen bischoffen gefunden. vnnd nach seiner erfindung in groszen wirden gehalten. vnd von ine gein Iheruselez gefu$^e$ert vnn ein ein helffantpaynine archen gelegt worden. Man sagt als die stat constantinopel verloren worden sey do sey deser rock in den gewal der thu$^e$rcken komen.
Hermigildis ein ko$^e$nig visegothorum des ko$^e$nigs hyspaniarum vnd visegothorum sund wardt diser zeit von ko$^e$nig Lemugildo seim vater in den kercker geworffen vnd vnlang darnach bo$^e$szlich geto$^e$dt. darum das er ausz des heilligen hispalenischen bischoffs Leandri predig vnn lere von der arrianischen irrung zu dem recht cristenlichen glawben bekeret wardt. dann als LEander disen Hermigildum bekeret het do verfolget sein vater Leandrum in mancherlay weyse vnnd to$^e$dtet Hermigildum seinen sun. Bey seinem leichnam warden darnach englisch gesang geho$^e$rt vnn prynnende ampeln gesehen. Darnach fiel der vater in kranckheit vnd beru$^e$effet. Leandrum herwider vergebung seiner su$^e$nd vnd beweister vngerechtigkeit begerende. vnnd er setzet Ricardum seinen andern sun zu eim ko$^e$nig vnd verfu$^e$get ine einen rechten vnd waren cristen zewerden.

## recto:

der werlt Blat CL
Artharis flauius der ko$^e$nig longobardorum. Als sie.x.iar. in ein ko$^e$nig gewesen sind von inen zu ko$^e$nig erwelt hat siben iar geregirt. Diser was des ko$^e$nigs daphonis sun. den die longobardi Flauium zu$^o$nambten. vnd wiewol er also iungling zu ko$^e$nig erho$^e$ht wardt so hat er doch mit vbung vil tatten vnnd schihten groszlob verdient. also das ime alle longobardisch hertzogen den halbenteil irs gelts vberantwurteten. Er hat Pharam nit ein vndedle statt an dem fluss Abdue gepawt. vnd die statt Burellum amm gestad des wassers Padi gelegen belegert. bestritten vnd der erden eben geschlayft. vnn sich solcher vberwindung also vberhebt das er bis dan das sicculisch meer alle ding eroberet vnd vil welscher stett in seinem gewalt bracht. vnd auch den ko$^e$nig von franckreich mit groszer menig der seinen vnd auch den teutschen ernidergelegt. vnd ausz welschem land veriagt. vnd darnach Francilionem den ro$^e$mischen hertzogen ausz der comanischen innseln vertriben vnn groszmechtige reichtthu$^e$mer von dannen hingefu$^e$ert. vnd dami also gericht Thendelindam Garibaldi des ko$^e$nigs der bayern tochter. die aller cristenlichsten iunckfrawen zu der ee genomen hat. Nw was Chilpericus der ko$^e$nig zu franckreich disem Arthari sere feind darumb vberzohe er Garibaldum seinen sweher vnfu$^e$rsehenlich vnn vertribe ine ausz bayern. also flohe Garibaldus in welschs land zu seim tochterman vnd Artharis starb in dem iar darinn er gehayrat het.
Theudelinda die Longobardisch ko$^e$niginwz des ko$^e$nigs zu Bayeru tochter hohgeporn vnd durchleu$^e$chtigs plu$^o$ts. vnd wiewol sie in anfang irs ko$^e$nigclichen wesens iung. achtperer gestalt vnd mit vil reichthu$^e$mern begabt was so was sie doch an sitten. keu$^e$schheit vnd andechtiger vbung vil scheinperer. An die sant Gregorius durch ir tugent bewegt ettliche syttliche lere (als ettlich sagen geschriben hat. Diss was ein gar tapffere fraw vnd des cristlichen glawbens hohgefliszen vnder andern wercken der gu$^e$etigkeit hat sie gar ein lo$^e$blich closter in sant Columbans ere in der statt Bovio mit irer darkegung erpawt vnn vil ligender gu$^e$etter dar zu gegeben. Vnd auch sant Iohanns kirchen zu modoecia. dz. xm. schrit von Mayland ligt erpawt vnd auch mit vil gu$^e$ttern begabt. von dannenher haben alle longobardi ausz ebenpild diss weibs Iohannem den tawffer zu eim sundern patron auffgenomen.
Agilulphus hat nach Artharim vber die Longobardos.xxi.iar geregnt. Als nw artharis mit tod vergangen was vnd sich die longobardi nach langem rat eins ko$^e$nigs nicht vereynigen mochten, do warden sie dess zu rat. Welchen ausz den longobardischen hertzogen Theudelinda ir zu eim gemahel erwelet derselb solt von menigclichem zu eim ko$^e$nig angenomen werden. Nw was Theudelinda ein weib groszer tugent vnd wol wirdig das ir wal vnd erkiesung bey den longobardiern hoh geachtet werden solt. Dem nach erwelet sic disen Agilulphum. der was ein taurinensischer hertzog vnd ein iunger wolgestalter streythaftiger man. Die ers sorg diss newen ko$^e$nigs was die gefangen die Childebertus hyngefu$^e$ert het zeerledigen. vnd von demselben ko$^e$nig frids zebegeren. vnd nach erlangtem frid die hertzogen die arthari seim vorfarn widersetzig gewesen warnn zestrafen. Vnd Minulfum den hertzogen sant Iulians innseln erstlich zeerto$^e$dten. Alszpald Gandulfus der bergomensisch hertzog solchs erlernet do ergabe er sich in gnad vnn erwarb die. SO wardt auch Vlfari der hertzog zu Teruis in disen lewften gefangen vnden gepunden zu dem ko$^e$nig gefu$^e$eret. do vnderstund er sich abermals die feind zeerto$^e$dten Als er nw zu frid ko$^e$men do fieng er wider die ro$^e$mer einen krieg an vnd belegert Rom ein iar. vnd wiewol ein aufschlag solchs kriegs was yedoch zerbrache das Zotto der beneuentanisch hertzog. dann er hat das cassinensisch closter angegriffen. vn der abbt ist mitsambt den mu$^e$nchen vnd klaidern vnd des ordens regelbu$^o$ch geflohen vnnd diss heillig closter von den groben barbarischen lewten berawbt vnd in den grund zerbrochen. vnd iss mag der fal diss allerberu$^e$mbtisten closters sein gewesen. denn (also gregorius schreibt) der heillig vater benedictus fu$^e$rgeku$^e$ndet hat. sprechende. das er kawm bey got het mu$^o$gen erlangen das ime ausz derselben statt ettlich selen verlihen wurden. Aber Bonitus nach sannt Benedict der vierdt abbt kome mit seinen bru$^e$dern gein Rom. Vnlang nach solcher begagner misztat starb Zoto vnd wardt Arrigis von dem ko$^e$nig zu hertzogen gesetzt. Darnach haben die Longobardi ir heer fu$^e$r Padua geru$^e$ckt. die was von der zeit des wu$^e$ettrichs Athile bis deszmals on zynnen. allain mit graben vnd anschu$^o$t umbfangen. vnnd inwenndig die gepew ausz materi vnnd prettern auffgericht. do warffen die longobardi nach vortail des winnds prinnend fackeln vnnd fewrpfeil in das hu$^e$ltzen gepew hinein vnn verwu$^e$esteten die statt mit dem prannd. Diser Agilulphus wardt zu letst mit den longobardis durch fu$^e$rbett der cristenlichen ko$^e$nigin von den abbgo$^e$ttern zu christo bekeret. also das er die gu$^e$tter der kirchen wider gabe vnd starb. Nach ime Adoaldum seinen sun noch ein kind mit seiner mu$^o$ter Theudelinda ein nachkomen lassende.